CELEX: C2007/315/75
Language: hu
Date: 2007-12-22 00:00:00
Title: T-454/05. sz. ügy: Az Elsőfokú Bíróság 2007. október 17-i végzése – Sumitomo Chemical Agro Europa és Philagro France kontra Bizottság (Növényvédő szerek – Procimidon hatóanyag – 91/414/EGK irányelv – Megsemmisítés iránti kereset – Intézményi mulasztás megállapítása iránti kereset – Okafogyottság – Kártérítési kereset – Elfogadhatatlanság – Nyilvánvalóan megalapozatlan kereset)

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/40
            
         Az Elsőfokú Bíróság 2007. október 17-i végzése – Sumitomo Chemical Agro Europa és Philagro France kontra Bizottság
   (T-454/05. sz. ügy) (1)
   
   (Növényvédő szerek - Procimidon hatóanyag - 91/414/EGK irányelv - Megsemmisítés iránti kereset - Intézményi mulasztás megállapítása iránti kereset - Okafogyottság - Kártérítési kereset - Elfogadhatatlanság - Nyilvánvalóan megalapozatlan kereset)
   (2007/C 315/75)
   Az eljárás nyelve: angol
   Felek
   
      Felperesek: Sumitomo Chemical Agro Europe SAS (Lyon, Franciaország) és Philagro France SAS (Lyon, Franciaország) (képviselők: K. Van Maldegem és C. Mereu ügyvédek)
   
      Alperes: az Európai Közösségek Bizottsága (képviselő: B. Doherty meghatalmazott)
   Az ügy tárgya
   Egyrészt, elsődlegesen az állítólag a Bizottság 2005. október 20-i levelében foglalt, a procimidon hatóanyag forgalomba hozatalának a növényvédő szerek forgalomba hozataláról szóló, 1991. július 15-i 91/414/EK tanácsi irányelv (HL L 230., 1. o.; magyar nyelvű különkiadás 3. fejezet, 11. kötet, 332. o.) szerinti engedélyezéséről szóló határozat megsemmisítésére irányuló kérelem, másrészt a megsemmisítés iránti keresethez viszonyítva másodlagosan intézményi mulasztás megállapítása iránti kereset annak megállapítása érdekében, hogy a Bizottság jogellenesen elmulasztotta a Sumitomo Chemical Agro Europe SAS és leányvállalatai 2005. szeptember 5-i levelében kért intézkedések elfogadását, harmadrészt kártérítési kereset a felperesek által elsődlegesen a 2005. október 20-i levélben foglalt állítólagos határozat bizottsági elfogadása miatt és másodlagosan a 2005. szeptember 5-i levélben kért intézkedések Bizottság általi elfogadásának hiánya miatt elszenvedett károkért.
   A végzés rendelkező része
   
               1)
            
            
               A megsemmisítés iránti és az intézményi mulasztás megállapítása iránti kereset okafogyottá vált.
            
         
               2)
            
            
               Az Elsőfokú Bíróság a kártérítési keresetet mint elfogadhatatlant elutasítja annyiban, amennyiben az a Sumitomo Chemical Agro Europe SAS és Philagro France SAS által a 2005. október 20-i levélben foglalt állítólagos határozat bizottsági elfogadása miatt állítólagosan elszenvedett károk megtérítésére irányul.
            
         
               3)
            
            
               Az Elsőfokú Bíróság a kártérítési kereset mint jogilag nyilvánvalóan megalapozatlant elutasítja annyiban, amennyiben az a Sumitomo Chemical Agro Europe és Philagro France által a Sumitomo Chemical Agro Europe és leányvállalatai 2005. szeptember 5-i levelében kért intézkedések Bizottság általi elfogadásának hiánya miatt állítólagosan elszenvedett károk megtérítésére irányul.
            
         
               4)
            
            
               A Sumitomo Chemical Agro Europe és Philagro France maguk viselik saját költségeiket, valamint a Bizottság részéről felmerült költségeket.
            
         
      (1)  HL C 60., 2006.3.11.